kanggo jaman saiki, sing ngati-ati marang jênêngan. Mêngko Walônda: Mênir Sêtikasônta, diundang: Mas bèi, iya mêsthi bae yèn banjur mlerok dawa. Sabab saiki iki pancèn akèh wong sing mlêbu dadi bôngsa liya, nanging jênêngane lawas isih nginthil. Mêngkono uga tuwan Propesor Phoronoph, saka jênênge ya wis kêtara yèn dhèwèke kuwi bôngsa Rus, nanging saikine wis dadi bôngsa Prancis. Malah anggone mrasuk dadi bôngsa Prancis kuwi nalika yuswa 17 taun. Sarta wiwit yuswa samono mau iya têrus ana ing Pêrancis. Sakolahe iya têrus ana ing kono, dadine dhoktêr iya ana ing kono. Malah pirang-pirang taun lawase dadi panggêdhening dhoktêr tukang ambêdhèl ana ing rumah sakit ing kutha Paris. Saiki jarene yuswane tuwan propesor wis 60 taun. FALSEGarèng: Wèh, hla iya wong wis 43 taun anggone ana ing Prancis, têmtune carane Rus iya wis lepyan kabèh. Apa manèh lawase nganti samono taun, oraa lali, wong bangsane dhewe kiyi sing nyang nagara Walônda mung sêpuluh taunan, jarene cara Jawane iya wis: Irpol onslah babarpisan, wong rikala têkane ing